„ТОПЛОФИКАЦИЯ - ПЛЕВЕН” ЕАД

ОТЧЕТ ЗА ИЗПЪЛНЕНИЕТО НА ЗАДЪЛЖЕНИЯТА ПО 

ЕМИСИЯ КОРПОРАТИВНИ ОБЛИГАЦИИ

издадени от  „ТОПЛОФИКАЦИЯ - ПЛЕВЕН” ЕАД 

ЗА  ВТОРО ТРИМЕСЕЧИЕ НА 2015 г.

Размер на емисията: 2 298 000 лева

ISIN код: BG2100018121
Настоящият отчет за спазване на условията по облигационния заем емисия корпоративни облигации ISIN код BG2100018121, издадени от „ТОПЛОФИКАЦИЯ - ПЛЕВЕН” ЕАД, включва информация относно състояние на обезпечението по емисията на дружеството към 30.06.2015 г.

Състояние на обезпечението по облигационната емисия

В изпълнение на Договор за изпълнение функцията „Довереник на облигационерите” между ТЪРГОВСКА БАНКА „ВИКТОРИЯ” ЕАД (старо наименование „КРЕДИ АГРИКОЛ – БЪЛГАРИЯ” ЕАД) и „ТОПЛОФИКАЦИЯ - ПЛЕВЕН” ЕАД от 14.09.2012 г., емитента е учредил в полза на Банката - довереник следните обезпечения:

1.1. Първи по ред залог на вземания, както следва:

· От „Каменица” АД, гр. Пловдив за продажба на топлинна енергия с топлоносител водна пара в размер до 780 000 лева;

· От „Яна” АД, гр. Бургас за продажба на топлинна енергия с топлоносител водна пара в размер до 1 520 000 лева;

· От битови абонати за продажба на топлинна енергия в размер до 700 000 лева;

Оценката на вземанията е извършена от лицензирана оценителска фирма “Консулт Комерс Инженеринг – 99” ЕООД със сертификат за оценка на недвижими имоти, машини и съоръжения, търговски предприятия и вземания с рег. № 901300008, издаден от Камара на независимите оценители в България/КНОБ/, както и сертифицирана за извършване на консултантски услуги. Оценката е извършена от сертифицирани оценители за оценка на цели предприятия и вземания: инж. Цветанка Димитрова Александрова, сертификат за оценка на търговски предприятия и вземания рег.№500100100, и инж. Бонка Борисова Томова - сертификат за оценка на търговски предприятия и вземания рег.№500100451. 

В Таблица 1 е представена пазарната стойност на вземанията, съгласно извършената оценка:

Таблица 1 

	
	Вид вземане
	Стойност по пазарна оценка (лева)

	1
	Битови абонати
	700 000

	2
	Каменица АД 
	1 154 139

	3
	Яна АД
	1 066 795

	
	Обща стойност
	2 920 934


1.2. Застрахователна полица „Разни финансови загуби” №1600-130-2012-00018, издадена от „ОЗК Застраховане” АД, със застрахователно покритие по полицата до 3 000 000 лева. Застрахователната полица покрива главница, всички дължими редовни лихви, наказателни лихви за просрочие, разноски и всички вземания на БАНКАТА за периода на действие на договора за изпълнение функциите Довереник на облигационерите.
Емитентът е поел задължение да поддържа пазарна стойност на обезпечението не по-малко от 120% от номиналната стойност на емисията. Към дата на съставяне на отчета не е настъпила промяна в общата пазарна стойност на обезпеченията по настоящия облигационен заем и възлиза на 5 920 934 лева или 257,7% от общата номинална стойност на емисията. 

